                                                              ZAPISNIK



           2. sjednice Vijeća Gradske četvrti Trnje koja je održana 11. srpnja 2017. u prostoru mjesne samopuprave, Mjesni odbor Vrbik, Ulica Lavoslava Ružičke 26, dvorana,  s početkom u 17,00 sati.


Nazočni članovi Vijeća: Ismar Avdagić, Mato Bartoluci, Vladimir Dimić, Almasa Filipović, Iva Ivšić, Krešimir Končić, Šime Kovač, Pero Kovačević, Vedran Mihelčić, Mladen Perica, Nenad Predovan, Rudolf Pristovnik, Zlatko Ribarić i Srećko Šuk.

Ne nazočan član Vijeća: Hano Uzeirbegović - ispričao se.

Nazočni predstavnici Vijeća Mjesnih odbora: Carmen Gorički-predsjednica VMO Cvjetnica, Perica Uremović-predsjednik VMO Cvjetno naselje, Mladen Jemeršić-predsjednik VMO Kanal, Tomislav Antun Biber-predsjednik VMO "Marin Držić", Želimir Žitković-predsjednik VMO Martinovka, Joško Krolo-predsjednik VMO Miramare, Hrvoje Krišto-potpredsjednik VMO Savski kuti, Kata Sambolić-predsjednica VMO Sigečica, Boris Dobrilović-predsjednik VMO Staro Trnje, Ante Gracin-predsjednik VMO Trnjanska Savica, Ljiljana Rosić-predsjednica VMO Veslačko naselje i Blanka Matek-predsjednica VMO Vrbik.

Ne nazočan član VMO - Marin Kacun-predsjednik VMO Trnje.
 
Ostali nazočni: Ivica Živković, voditelj Područnog odsjeka Trnje (Trnje), i Daniela Vuković, djelatnica Gradskog ureda za mjesnu samoupravu.



Predsjednik	utvrđuje da je na sjednici nazočno 14 članova Vijeća od 15 te Vijeće može pravovaljano raspravljati i odlučivati, otvara 2. sjednicu Vijeća.
  
Predsjednik	otvara raspravu o zapisniku 1. konstituirajuće sjednice Vijeća.

U raspravi sudjeluju: Iva Ivšić, Ismar Avdagić, Pero Kovačević, Mato Bartoluci, Srećko Šuk, Krešimir Končić, Mladen Perica, Ivica Živković i Vladimir Dimić.

Predsjednik	zaključuje raspravu i daje na glasovanje prihvaćanje zapisnika 1. konstituirajuće sjednice.

Vijeće je jednoglasno prihvatilo ispravljen zapisnik 1. konstituirajuće sjednice.

Predsjednik   otvara  raspravu o predloženom dnevnom redu, zaključuje raspravu i daje na glasovanje prihvaćanje dnevnog reda.




Vijeće je većinom glasova (12 "ZA" i 2 "PROTIV) prihvatilo sljedeći

DNEVNI RED:

1. 	Suradnja Vijeća Gradske četvrti Trnje s vijećima mjesnih odbora s područja Gradske 	četvrti Trnje,
2. 	Dogovor o održavanja sjednica Vijeća Gradske četvrti Trnje,
3.	Pitanja i prijedlozi.



Ad 1.	Suradnja Vijeća Gradske četvrti Trnje s vijećima mjesnih odbora s područja 	Gradske četvrti Trnje,
 
Predsjednik	obraća se predsjednicima Vijeća mjesnih odbora te nakon uvodne riječi moli prisutne da se predstave i iznesu svoje mišljenje u svezi bolje suradnje Vijeća Gradske četvrti Trnje s Vijećima mjesnih odbora. Nakon rasprave u kojoj sudjeluju svi prisutni dogovoreno je da će Vijeće redovno informirati vijeća mjesnih odbora o radovima, članovi Vijeća Gradske četvrti će pomoći u radu Vijeća mjesnih odbora,  predsjednik Vijeća Gradske četvrti održavati će koordinacije s predsjednicima vijeća mjesnih odbora, vijeća mjesnih odbora će, prema svojoj procjeni, pozivati članove Vijeća Gradske četvrti na svoje sjednice.

Joško Krolo	predlaže da se zapisnici sjednica Vijeća Gradske četvrti dostave predsjednicima vijeća mjesnih odbora. Moli da se prikupe telefonski brojevi Zrinjevca, Zagrebačkih cesta, Čistoće, Komunalnog redarstva i sl.

Kata Sambolić informira prisutne o invaliditetu člana Vijeća Mjesnog odbora Sigečica te moli predsjednika da osigura adekvatan prostor za održavanje sjednica s obzirom da prostor u Rapskoj ulici 41 nije pristupačan osobama s invaliditetom. 

Ivica Živković obavještava prisutne da će Gradski ured za mjesnu samoupravu organizirati edukaciju novih članova u rujnu mjesecu. Naglašava da se sjednice Vijeća trebaju održavati svaki mjesec kako bi članovi primili mjesečnu naknadu u punom iznosu. Skreće pažnju na članak 104. Statuta Grada Zagreba koji govori o koordinaciji predsjednika vijeća mjesnih odbora i predsjednika gradske četvrti na čijem je čelu predsjednik vijeća gradske četvrti koji saziva sjednice koordinacije prije održavanja sjednice vijeća, a najmanje jedanput mjesečno. Informira prisutne da vijeća ne smiju održavati sjednice telefonskim putem sukladno naputku Ministarstva uprave. Obavještava da će zaključke o korištenju prostora mjesne samouprave donositi vijeća mjesnih odbora te da će odobrenje potpisivati voditelji područnih odsjeka, sukladno novom Zaključku o korištenju prostora mjesne samouprave.


Ad 2. 	Dogovor o održavanja sjednica Vijeća Gradske četvrti Trnje,

Predsjednik	daje uvodno obrazloženje te otvara raspravu.

U raspravi sudjeluju svi prisutni.

Predsjednik	nakon rasprave konstatira da će se sjednice Vijeća održavati u trećem tjednu u mjesecu, utorkom s početkom u 18,00 sati, a po potrebi i u drugim terminima.


Ad 3. Pitanja i prijedlozi.


Predsjednik	predlaže da se Financijski plan Gradske četvrti Trnje za 2017. godinu i Plan komunalnih aktivnosti Gradske četvrti Trnje za 2017. dostave svim članovima Vijeća. 

Predsjednik	konstatira da će svi pisani zahtjevi stranaka biti zaprimljeni putem pisarnice te da će Vijeće o njima raspravljati na sjednicama. 

Nenad Predovan izražava nezadovoljstvo službenom web-stranicom i moli da se pripremi izvješće o utrošenim sredstvima.

Ivica Živković moli člana Vijeća Nenada Predovana da dostavi primjedbu u svezi web-stranice u pisanom obliku naslovljenu na Gradski ured za mjesnu samopuravu.

Iva Ivšić predlaže formiranje Facebook stranice Gradske četvrti Trnje radi bolje komunikacije s građanima.

Vladimir Dimić pita kada će se riješiti problem neprimjerenih grafita.


Predsjednik  zahvaljuje članovima Vijeća i zaključuje sjednicu.


Sjednica je završila u 18,55 sati.


KLASA: 026-02/17-001/260
URBROJ: 251-06-11-17-17-4
Zagreb, 11. srpnja 2017.

